Andrew Robertson
Andrew Henry Robertson (1994-yil 11-martda tugʻilgan) — shotlandiyalik professional futbolchi, Premier League ning „ Liverpool“ klubi chap qanot himoyachisi va Shotlandiya terma jamoasi sardori. Robertson oʻzining karerasini 2012-yilda Queenʼs Parkda boshlagan, bir yildan soʻng faoliyatini Dundee Unitedda davom etiradi. Uning professional faoliyatidagi birinchi mavsumidayoq PFA Shotlandiyada yilning eng yaxshi yosh oʻyinchisi deb topildi. U 2014-yilning iyul oyida 2,85 million funt sterling evaziga „Hull City“ga oʻtadi. Robertson „Hull“da uch mavsum oʻynab, birinchi va uchinchi mavsumida quyi ligaga, ikkinchi mavsumda esa quyi ligadan yuqoriga koʻtariladi. U 2017-yilning iyul oyida „Liverpool“ jamoasiga 8 million funt sterling evaziga oʻtadi. Robertson „Liverpool“ bilan faoliyati davomida bir qancha sovrinlarni qoʻlga kiritgan, jumladan 2019-yilda Chempionlar ligasi va 2020-yilda Premer-ligada, Premer-liganing 2018/19-yilgi mavsumidagi oʻyinlari uchun u PFA tomonidan yil jamoasiga kiritiladi. Robertson 2014-yilning may oyida Shotlandiya terma jamoasi safida toʻliq debyut qilgan va 2018-yilning sentabrida Shotlandiya sardori etib tayinlangan. U UEFA Yevro-2020 da jamoani himoya qilgan.